АҞӘА, мшаԥы 16 – Sputnik, Бадри Есиава. Аинтерес зҵоу форматуп, аха ареализм рыҵам ҳәа дрыхцәажәеит Дмитри Ӷәазаа дызлахәыз авиртуалтә еиԥхныҩларақәа "LADA Sport ROSNEFT eRace".
"Лҵшәа дук сзаамырԥшит. Урҭ рзы иҟоуп амзызқәа. Астимулиатор аплатформа ахаҭагьы рацәак исгәамԥхеит. Автомашьына амҩаҿы ахы шымҩаԥнаго зынӡа иазааигәам. Ус, ҳәарада, аформат аинтерес аҵоуп. Авиртуалтә еиԥхныҩлараан иуоуа ацәаныррақәеи аиԥхныҩлара хаҭақәа рҿы иуоуа ацәаныррақәеи еицәыхарам", - иҳәеит иара.
Ӷәазаа автомашьына Huyndai ала "дыҵҟьеит" 15-тәи апозициаҟынтә, аха изныкымкәа иеиндаҭлоз рмашьынақәа дрынҟьеит. Уи иахҟьаны 27-тәи апозициахь дагеит. 40 минуҭ рышьҭахь афиниш ахь днеит жәохәтәины.
Аицлабрақәа "LADA Sport ROSNEFT eRace" ирылахәын 33-ҩык апрофессионалтә пилотцәа. Дара ықәгылон акласс "Туринг" иатәу автомашьынақәа рыла. Атрассазы иалхын малаизиатәи Сепанг.
Иара убас шәаԥхьар ҟалоит: